b'\n_START_ARTICLE_\nLove Me (sang af Jerry Leiber og Mike Stoller)\n_START_SECTION_\nElvis Presleys version\n_START_PARAGRAPH_\nElvis Presley indspillede sin version af sangen hos Radio Recorders i Hollywood den 1. september 1956, beregnet til hans andet album, som hed Elvis og udkom i oktober 1956. Sangen kom endvidere p\xc3\xa5 en EP-plade, Elvis Vol. 1 som n\xc3\xa5ede en 2.-plads p\xc3\xa5 Billboard Hot 100 i Amerika. "Love Me" udkom ikke p\xc3\xa5 single for ikke at skabe un\xc3\xb8dig forvirring omkring den samtidige "Love Me Tender", titelmelodien fra hans f\xc3\xb8rste film._NEWLINE_"Love Me" findes p\xc3\xa5 CD\'en 2nd To None, som blev udsendt af RCA i 2003 som en naturlig opf\xc3\xb8lger p\xc3\xa5 forrige \xc3\xa5rs succesudgivelse ELV1S 30 #1 HITS._NEWLINE_Elvis optr\xc3\xa5dte med "Love Me" p\xc3\xa5 TV den 28. oktober 1956 i et Ed Sullivan Show og igen i juni 1968 i sit legendariske \'come back-show\'. Sangen var ogs\xc3\xa5 med i det verdensber\xc3\xb8mte satellitshow Aloha from Hawaii fra februar 1973, der blev transmitteret samtidig til n\xc3\xa6sten hele verden. "Love Me" var ofte med p\xc3\xa5 repertoiret ved de store koncerter op gennem 1970\'erne, bl.a. ogs\xc3\xa5 p\xc3\xa5 Elvis Presleys sidste turn\xc3\xa9 i juni 1977. Der blev ikke sj\xc3\xa6ldent udgivet albummer fra Elvis\' liveoptr\xc3\xa6dender, og p\xc3\xa5 flere af disse findes "Love Me", bl.a. A Golden Celebration og Elvis As Recorded Live On Stage In Memphis. Han optr\xc3\xa5dte ogs\xc3\xa5 med sangen under sine "Dinner Show"-koncerter p\xc3\xa5 The Hilton Hotel i Las Vegas i 1975. En indspilning herfra findes p\xc3\xa5 Presleys live-album Dinner At Eight, som kom p\xc3\xa5 gaden den 15. november 2002.'